Midt- og Vestjyllands Politi efterlyser fredag morgen en 23-årig mand fra Thisted. Det oplyser politiet på Twitter. Det drejer sig om den 23-årige Christian Holm Gundersen, som har forladt sin bopæl torsdag. Han er kørt derfra i sin røde Opel Karl med registreringsnummer BK 20008. - Han var i meget nedtrykt tilstand, da han forlod sin bopæl. Det var hans familie, der meldte ham savnet ved 22-tiden, fordi de var bekymrede, siger Jørgen Jensen fra lokalpolitiet i Thisted til TV Midtvest. - Så vidt vi ved, har han kortvarigt været i telefonisk kontakt med sin kæreste, men mere har vi ikke at gå efter, lyder det. Politiet formoder, at det er kærestesorger, der har fået manden til at køre hjemmefra. Christian Holm Gundersen er 190 centimeter høj, har kort hår, er kraftig af bygning, har skæg og er iført en grøn t-shirt. Politiet opfordrer folk, der har set ham eller bilen eller ved, hvor han opholder sig, til at ringe på telefon 114.

Opsummering:
En 23-årig mand fra Thisted og hans røde Opel Karl er nu efterlyst af politiet.